Museet er onsdag blevet kritiseret fra flere sider for ikke at have orienteret ofrenes pårørende om udstillingen. - Jeg forstår godt, hvis de efterladte oplever ubehag ved at se deres dræbte barn portrætteret som en del af en kunstudstilling på Politimuseet, uden at de var blevet orienteret om det, siger justitsministeren i en kommentar. - Jeg ville selv have ønsket at være blevet kontaktet af museet, hvis jeg var i samme situation, siger han. - Jeg har forstået, at Rigspolitiet nu vil tage initiativ til at udarbejde retningslinjer, der tager højde for de moralske og etiske spørgsmål, der altid kommer i spil, når man laver udstillinger om politiets historie og virksomhed. Det synes jeg er fornuftigt, siger ministeren.

Opsummering:
Justitsminister Morten Bødskov (S) kommenterer nu Politimuseet i Københavns udstilling, der viser malerier af 12 kvindelige drabsofre.